भावनावाद सिद्धांत के अनुसार इसका वास्तविक रहस्य यह है कि जिस देवता की आरती करनी हो, उसी देवता का बीज मंत्र स्नान-स्थाली निराजन-स्थाली, घंटिका और जल कमंडलु आदि पात्रो पर चंदन से लिखना चाहिए और फिर आरती के द्वारा भी उसी बीज मंत्र को देव प्रतिमा के सामने बनाना चाहिए. यदि कोई व्यक्ति तत्तद देवताओं के विभिन्न बीज मंत्र का ज्ञान ना रखता हो, तो सर्ववेदों के बीजभूत प्रणव = ओंकार ( ॐ ) को ही लिखना चाहिए, अर्थात आरती को ऐसे घुमाना चाहिए की ॐ वर्ण की आकृति उस दीपक द्वारा बन जाए।